tomron87/hebrew-wikipedia-sentences-corpus huggingface dataset:
סיווג המקרקעין העות'מאני היה נהוג בארץ ישראל ובמדינת ישראל משנת 1858 עת קיבל המחוקק העות'מאני את חוק הקרקעות העות'מאני ועד שנת 1970 בה נכנס לתוקף חוק המקרקעין הישראלי, שביטל את הסיווג.
למרות ביטול הסיווג, יש לו עדיין חשיבות רבה במשפטנו, ובהקשרים מסוימים החוק העות'מאני עודו תקף ומשפיע על זכויות במקרקעין.
בעת כיבוש ארץ ישראל במאה ה-16 בידי העות'מאנים, נחשבו רוב הקרקעות לרכוש הסולטאן.
במחצית המאה ה-19, עם רפורמות הטנזימאט החל השלטון העות'מאני לארגן מרשם מקרקעין המתעד זכויות במקרקעין.
במסגרת זו נחקק חוק הקרקעות העות'מאני אשר סיווג את המקרקעין הנרשמים לפי סוגי הבעלות והשימוש בהם.
על פי חוק הקרקעות העות'מאני מתחלקת הקרקע לחמישה סוגים.
על מנת להבין את הסיווג יש להבין את מושג הבעלות במקרקעין בתקופה העות'מאנית.
אדמת מולק - אדמה שהיא בבעלות מלאה של בעליה.
המדובר במקרקעין שהיו במרכזי הערים והכפרים כאשר נחקק חוק הקרקעות העות'מאני בשנת 1858. ההגדרה למקרקעין אלו נמצאת בסעיף 3 לחוק הקרקעות העות'מאני.
אדמת מירי - אדמה שבה הבעלות היא של המדינה, אך המדינה מאפשרת לאדם פרטי את זכות ההחזקה והשימוש בה.
ההגדרה למקרקעין אלו נמצאת בסעיף 3 לחוק הקרקעות העות'מאני.
אדמת מוקופה - מקרקעין שהוקדשו לצורכי דת.
ההגדרה למקרקעין אלו נמצאת בסעיף 4 לחוק הקרקעות העות'מאני.
אדמת מתרוכה - מקרקעין ששימשו לצורכי הציבור כגון דרכים או שדות מרעה.
ההגדרה למקרקעין אלו נמצאת בסעיף 5 לחוק הקרקעות העות'מאני.
אדמת מואת - אדמה שאיש אינו מחזיק או משתמש בה.
ההגדרה למקרקעין אלו נמצאת בסעיף 103 לחוק הקרקעות העות'מאני, ובסעיף 1270 למג'לה.
סעיפים 78 ו-20 לחוק הקרקעות העות'מאני אפשרו התיישנות רוכשת במקרקעין מסוג מירי ומוקופה, ולפיהן אדם יכול לרכוש זכות במקרקעין אלו אם יעבד אותן במשך עשר שנים.
הסדר זה נותר בתוקפו גם לאחר שקמה מדינת ישראל, ובשנת 1958 תיקן חוק ההתיישנות סעיפים אלו, וקבע בסעיף 22:
כן קבע החוק מגבלות על העברה בירושה של מקרקעין מסוג מירי, וזאת בפקודת הירושה שקבעה בסעיף 21 כי לא ניתן לצוות אדמת מירי וכי בהורשת אדמת מירי יש ללכת בכל מקרה לפי החוק העות'מאני בחלוקה האמורה בתוספת השנייה (ולא בדיני הירושה על פי הדין האישי, שהוא הדין הדתי).
עם חקיקת חוק הירושה בשנת 1965 בוטלו מגבלות ההורשה באדמת מירי.
משמעות סיווג המקרקעין לאחר חקיקת חוק המקרקעין
סעיף 152 לחוק המקרקעין ביטל את סיווג המקרקעין העות'מאני, וסעיף 153 קבע כי הבעלות באדמת מירי תהיה בעלות מלאה.
סעיף 154 לחוק המקרקעין קבע כי אדמת מתרוכה תירשם על שם המדינה או על שם רשות מקומית.
סעיף 155 לחוק המקרקעין קבע כי אדמת מואת תירשם על שם המדינה, אך מי שמחזיק בשטר קניין יהיה זכאי לרשום אותם על שמו.
סעיף 157 לחוק ביטל את האפשרות לרישום אינשאאט.
עיקר האדמות שהוכרזו כאדמות מדינה הן מסוג אדמת מירי, אדמת מתרוכה ואדמת מואת.
סיווג קרנגי של מוסדות להשכלה גבוהה או בקיצור סיווג קרנגי, הוא מסגרת לסיווג מכללות ואוניברסיטאות בארצות הברית שנוצר בשנת 1970 על ידי "קרן קרנגי לקידום ההוראה" (Carnegie Foundation for the Advancement of Teaching) והוא מנוהל על ידי המועצה האמריקאית לחינוך (American Council on Education).
המסגרת משרתת בעיקר מטרות חינוכיות ומחקריות, במיוחד כשחשוב לזהות קבוצות של מוסדות דומים.
הסיווג מתמקד בדרך כלל בסוגי התארים המוענקים וברמת הפעילות הקשורה, כמו מחקר.
סיווג קרנגי נוצר על ידי ועדת קרנגי להשכלה גבוהה (Carnegie Commission on Higher Education) בשנת 1970 ופורסם לראשונה ב־1973, ועודכן מספר פעמים, הפעם האחרונה ב־2021].
דו"ח 2005 עיבד באופן יסודי את מערכת הסיווג, ומאז שומרים העדכונים (כולל עדכון 2015) על אותו מבנה של שישה סיווגים מקבילים.
בשנת 2015, העבירה קרן קרנגי (Carnegie Foundation) את האחריות על הסיווג הראשי ל"מרכז לחקר העל־תיכוני" (Center for Postsecondary Research) באוניברסיטת אינדיאנה.
סיווג ההתנדבות בנושא "מעורבות קהילתית" (Community Engagement) מנוהל על ידי מכון "תכלית ציבורית" (Public Purpose Institute) באלבִּיוֹן קולג' (Albion College) במישיגן.
במרץ 2022, עברו סיווג קרנגי והסיווג בנושא ההתנדבות ל"מועצה האמריקאית לחינוך" (American Council on Education), ארגון ללא מטרות רווח בוושינגטון די.
מספר המוסדות בכל קטגוריה מצוין בסוגריים.
מכללות הן מוסדות המעניקים בעיקר לימודי תעודה.
מכללה ממוקדת מקצוע, בהיקף גדול או בינוני (193)
מכללה ממוקדת מקצוע, בהיקף קטן (168)
מכללה שאינה ממוקדת, בהיקף גדול (78)
מכללה שאינה ממוקדת, בהיקף גדול בינוני (265)
מכללה שאינה ממוקדת, בהיקף קטן (204)
מוסדות המעניקים בעיקר תעודות, אך גם תארים ראשונים או שניים:
מוסדות לתואר ראשון או שני, ממוקדי מקצוע (51)
מוסדות לתואר ראשון או שני שאינם ממוקדי מקצוע (50)
מוסדות לתואר ראשון, המעניקים בעיקר תארים ראשונים ואין להם תוכניות לימודים משמעותיות לתואר שני.
תואר ראשון מקצועי בהיקף קטן (247)
מוסדות המציעים תוכניות לתואר ראשון ושני, אך אין להם תוכניות משמעותיות לתואר דוקטור.
שילוב של תואר ראשון, תואר שני, בהיקף בינוני וגדול (87)
שילוב של תואר ראשון, תואר שני, בהיקף קטן (39)
שילוב של תואר ראשון, תואר שני, ממוקד מקצוע, בהיקף גדול ובינוני (129)
תואר ראשון, תואר שני ממוקדי מקצוע, בהיקף קטן (121)
מוסדות המציעים תוכניות לתואר ראשון ושני, וכן תוכניות לתואר דוקטור:
שילוב של תואר ראשון, תואר שני, תואר דוקטור, בהיקף גדול (107)
שילוב לימודים לתואר ראשון, תואר שני, תואר דוקטור, בהיקף בינוני (100)
שילוב של תואר ראשון, תואר שני, תואר דוקטור, בהיקף קטן (30)
תואר ראשון, תואר שני, תואר דוקטור, ממוקדי מקצועות בהיקף גדול (41)
תואר ראשון, תואר שני, תואר דוקטור, ממוקדי מקצועות (135)
תואר ראשון, תואר שני, תואר דוקטור, ממוקדי מקצוע בהיקף קטן (58)
מוסדות בעלי מיקוד מיוחד מתמקדים או מעניקים תארים בעיקר בקטגוריה אחת.
לימודים יישומיים ולימודי קריירה (323)
בתי ספר ומרכזים רפואיים (68)
החל משנת 2025, תוארי מחקר מוענקים בנפרד מסיווגי מוסדות.
המוסדות מסווגים לפי סכום הוצאות המחקר שלהם ומספר תוארי דוקטור למחקר שהוענקו.
מחקר 1 (R 1): הוצאות גבוהות מאוד ותפוקת דוקטורטים (187)
מחקר 2 (R 2): הוצאות גבוהות והפקת דוקטורטים (139)
גודל וסביבה מסווג מוסדות לפי מספר הסטודנטים בהם ואחוז הסטודנטים המתגוררים בקמפוס.
זה לא חל על מוסדות לתארים מתקדמים ומקצועיים (בלבד) ולא על מוסדות בעלי התמחות מיוחדת.
גודל המוסדות מבוסס על מספר הסטודנטים מחושב על ידי הוספת מספר הסטודנטים בתוכנית מלאה לשליש ממספר הסטודנטים בתוכנית חלקית.
מכללות דו-שנתיות מסווגות באמצעות סולם שונה ממוסדות ארבע-שנתיים ומעלה.
לימודים דו-שנתיים בהיקף קטן מאוד (VS2), פחות מ-500 תלמידים בתוכנית מלאה.
לימודים דו-שנתיים בהיקף קטן (S2), לפחות 500 אך פחות מ-2,000 תלמידים בתוכנית מלאה.
לימודים דו-שנתיים בהיקף בינוני (M2), לפחות 2,000 אך פחות מ-5,000 תלמידים בתוכנית מלאה.
לימודים דו-שנתיים גדולים מאוד (VL2) - 10,000 תלמידים בתוכנית מלאה.
מוסד ארבע שנתי בהיקף קטן מאוד (VS4), פחות מ-1,000 תלמידים בתוכנית מלאה.
מוסד קטן ארבע שנתי (S4), לפחות 1,000 אך פחות מ-3,000 תלמידים בתוכנית מלאה.
לימודים בינוניים ארבע-שנתיים (M4), לפחות 3,000 אך פחות מ-10,000 תלמידים בתוכנית מלאה.
לימודים גדולים של ארבע שנים (L4), יותר מ-10,000 תלמידים בתוכנית מלאה.
סביבת הלימודים מחושבת על פי אחוז הסטודנטים לתואר ראשון בתוכנית מלאה, המתגוררים בדיור המנוהל על ידי המוסד הלימודי.
מוסדות דו-שנתיים אינם מסווגים בסיווג זה.
בעיקר ללא מגורים (NR): פחות מ-25 אחוז מהסטודנטים לתואר ראשון או פחות מ-50 אחוז הרשומים לתוכנית מלאה גרים בקמפוס.
מגורים (R): (א) לפחות 25 אחוז מהסטודנטים לתואר ראשון גרים בקמפוס וכן (ב) לפחות 50 אחוז אך פחות מ-80 אחוז לומדים בתוכנית מלאה.
מגורים בעלי אופי מובהק (HR): לפחות מחצית מהסטודנטים לתואר ראשון הלומדים לתואר גרים בקמפוס ולפחות 80 אחוז מהם לומדים בתוכנית מלאה.
תוכנית הסיווג משנת 2005 הציגה "קבוצה של סיווגים מרובים ומקבילים", ה"מאורגנים סביב שלוש שאלות מרכזיות: 1) מה נלמד?
בנוסף נשקל וסווג על פי "כיצד מוסדות מבקשים לנתח, להבין ולשפר את לימודי התואר הראשון".
קרן קרנגי אינה מדפיסה את מערכות הסיווגים, אלא מפרסמת אותם באתר האינטרנט שלה.
סיוופיתקוס (שם מדעי: Sivapithecus; "סיווה" מסנסקריט: शिव - תעתיק חלופי של שיווה - אל הינדי, "פיתקוס" מיוונית: πίθηκος - קוף אדם) הוא סוג של קוף אדם קדום, אשר השתייך למשפחת ההומינידיים, בה כלול גם האדם.
הגולגולות שלו נמצאו לראשונה בהודו בשכבות שגילן כ-10 מיליוני שנים, מתקופת המיוקן ובצורתם הם מזכירות גולגולות אורנגאוטן, כך שייתכן שהוא האב קדמון של האורנגאוטן.
הוא היה מעט גדול יותר באורך מטר וחצי וקרוב לגודל של שימפנזה מודרנית.
לאחר שנמצאו מאובנים שלו במזרח אפריקה שגילם כ-18 מיליון שנה, עלתה הסברה שהיה אולי אב קדמון משותף גם של האדם, השימפנזה והגורילה.
ייתכן שהסוג רמפיתקוס מכיל מין הנמנה עם סוג זה.
לפי שיטת הקצאת כתובות האתרים באינטרנט, הכתובות מחולקות למתחמים (domain) המופרדים ביניהם על ידי נקודות.
המתחם העיקרי, המופיע בצד ימין, מכונה סיומת אינטרנט או באנגלית Top-level Domain.
סיומות אלו מוקצות על ידי ארגון ה-ICANN.
ישנם שני סוגים של סיומות אינטרנט: סיומות כלליות (gTLD) וסיומות מדינה (ccTLD).
סיומות מדינה הן בעלות שתי אותיות, וסיומות כלליות הן בעלות שלוש אותיות או יותר.
מבין הסיומות הכלליות ישנן כאלה שבשימוש בין-לאומי ומנוהלות באופן חופשי ואחרות שנמצאות בשליטת הממשל של ארצות הברית.
הסיומות הללו המכונות (gTLD's (Generic top-level domains נועדו לשימוש כללי, חופשי ובין-לאומי, וכיום כל אדם יכול לרשום על שמו כל כתובת פנויה בעלת אחת מסיומות אלה במחיר השווה לכל נפש.
כאשר הן הוקצו לראשונה בשנת 1985 הן כללו את הסיומות שבשימוש הממשל האמריקאי ואת:
– מוסדות ללא מטרות רווח (ללא מס).
בשנת 1988, לאחר בקשה מארגון נאט"ו, נוספה גם הסיומת int.
לציון ארגונים בין-לאומיים, והארגון הפסיק בהדרגה להשתמש בסיומת .nato.
לאחר הגאות בשימוש באינטרנט בשנות ה-90 נוצר מחסור בכתובות לאתרים בסיומות הכלליות.
כמו כן נוצר צורך לבדל סוגי אתרים שלא התאימו לשלוש הקטגוריות של com, org ו-net.
לדוגמה: אתרים אישיים של אנשים פרטיים.
כתוצאה מכך הוקצו בשנת 2000 שבע סיומות חדשות:
.aero – לאתרים של תעשיית התעופה
– אתרים אישיים של אנשים פרטיים
– לאתרים של אנשי מקצוע (professionals)
.example – אתרים לביצוע בדיקות שונות
סיומות נוספות שנפתחו במשך השנים:
– סיומת המציינת שיוכה של הכתובת למוסד אקדמי.
.xxx – סיומות לאתרי פורנוגרפיה.
– סיומות לאתרים המותאמים לטלפונים סלולרים.
– סיומת כללית שכולם יכולים להשתמש בה.
.OOO – סיומת כללית שכולם יכולים להשתמש בה.
– סיומת כללית לשימוש בתחום היצירה.
.google – סיומת לאתרי אינטרנט שנמצאים בשימוש על ידי גוגל וחברת האם שלה, אלפאבית.
– סיומות לאתרים בתחום התרבות של תת-היבשת ההודית.
– סיומות לאתרים בתחום מסחר אלקטרוני.
– סיומת שפעילה משנת 2015 לאתרים במגוון רב של נושאים.
– סיומת לקהילת לקוחות של חברת תקשורת צרפתית OVH.
– סיומת מסחרית כללית שמנוהלת על יד מספר רב של חברות במשותף.
.xyz – סיומת שנוצרה בשנת 2014 וצברה פופולריות מאז.
.bond – סיומת לאתרים בתחום הפיננסי.
.earth – סיומת לשימוש חופשי
התהליך של הוספת סיומות אינטרנט כלליות חדשות המשיך לעורר דיונים וסערות רבות בארגון האינטרנט הבין-לאומי (ICANN), ובמשך מספר שנים החל תהליך של הוספת סיומות נוספות למרחב האינטרנט.
בשנת 2005 הושקה הסיומות הראשונה שסימלה תחום של אזור (לא מדינה ולא סיומת גנרית) – לאיחוד האירופי eu.
וב-2007 נוספה הסיומת התואמת לאסיה: asia.
כחלק מתהליך פתיחת סיומות חדשות ב-2012 החל תהליך דמוי מכרז, של הגשת בקשות לקבלת זכות לפתיחת סיומות גנריות חדשות.
עלות הגשת הבקשה בלבד עמדה על 185,000 דולר ארצות הברית, וכן נדרשה השקעה של מאות אלפי דולרים נוספים, בהכנת תוכניות עסקיות ומשפטיות לכל מי שביקש לרשום סיומת.
העלות המוערכת להתמודדות על סיומת עמדה על כחצי מיליון דולר, כאשר לא היו הגשות כפולות של גורמים שונים לאותה סיומת (אז, עלו המבקשים החופפים למכרז של כל המרבה במחיר).
תהליך פתיחת הסיומות החדשות כלל כמה סוגי בקשות: סיומות גנריות (כלליות), סיומות למותגים (brand.), סיומות גאוגרפיות (ערים, אזורים וכדומה), סיומות בשפות שונות מאנגלית (IDN's) – שכלל מספר עשרות של בקשות ב-10 שפות שונות – סינית, ערבית, רוסית, הינדי, גרמנית, קוריאנית, יפנית, בולגרית, תאי ועברית.
בסך הכל הוגשו מעל ל-2,000 בקשות, ומתוכן ייפתחו כ-1,400 סיומות חדשות בכל הקטגוריות הנ"ל.
תהליך פתיחת הסיומות החל בפועל בנובמבר 2013 ויימשך כשנתיים.
סיומות גנריות בשימוש הממשל של ארצות הברית
האינטרנט החל כיוזמה של הממשל האמריקאי.
מסיבה זו מנגנון הכתובות נוצר במקור רק לשימוש אתרים בארצות הברית.
לכן, הממשל האמריקאי עושה שימוש בסיומות אינטרנט גנריות לצרכיו.
לארצות הברית יש סיומת משלה (us.) אבל נעשה בה שימוש מועט יחסית.
– מוסדות אקדמיה וחינוך בארצות הברית.
לכל מדינה מוקצית סיומת משלה לפי הסימול הסטנדרטי של שתי אותיות לטיניות של אותה מדינה (תקן בין-לאומי ISO 3166-1).
אתרים בארצות הברית, מייסדת האינטרנט, פטורים מסיומת זו (אף על פי שהסיומת "us." שמורה למדינה זאת).
יש 244 סיומות אינטרנט כאלו (הרשימה המלאה, למטה) חלקן בשימוש מאוד נרחב ואילו חלקן מוקצה למדינות ושטחים אוטונומיים חסרי תושבים (לדוגמה: io.
שמוקצה לטריטוריות הבריטיות באוקיינוס ההודי, קבוצת איים שמאוכלסים רק על ידי בסיס אמריקאי יחיד).
כל הכתובות מתחת לסיומת המדינה מנוהלות על ידי הממשלה או איגוד האינטרנט המקומי באותה המדינה.
בכל מדינה יש מדיניות שונה של הקצאת כתובות ואילו אתרים יכולים להרשם תחת הסיומת של אותה מדינה.
בקנדה, בבולגריה, בצרפת, בנורווגיה ובפורטוגל למשל, רק אזרחי המדינה יכולים לרשום אתרים בסיומת שלה (ca.
רק אזרחי איטליה ומדינות האיחוד האירופי רשאים לקנות מתחמים עם הסיומת it.
מדינות אחרות לעומת זאת מרשות לכל אדם לרשום כתובת וכך נוצר מצב שבמדינות שלהן סיומות פשוטות או בעלות משמעות מיוחדת (לדוגמה: טונגה – to., טובאלו – tv.
או איי קוקוס – cc.) נרשמים אתרים שאין להם קשר למדינה (לדוגמה go.to) והקצאת הסיומות הופכת להיות מקור הכנסה כספי למדינה.
חלק מהמדינות מפעילות שמות מתחם משניים (second level domain) כגון co.il.
במדינות אחרות נרשמים האתרים השונים ישירות מתחת לסיומת המדינה (לדוגמה yahoo.fr בצרפת).
יש מספר יוצאי דופן למדינות בעלות סיומת ששונה מהתקן הבין-לאומי.
שהייתה שייכת לברית המועצות, שהתפרקה, ומדינות שאימצו שמות לא תקניים כגון בריטניה, המשתמשת ב-uk במקום ב-gb.
סיומת מדינה / ארץ / אזור פרטים נוספים אסנשן משמש גם כקיצור ל-"advertisement" (פרסום) באנגלית הושקה בשנת 1992. הסיומות מנוהלות על ידי aeDA – חלק מרשות התקשורת הממשלתית.
הודיעה שרשומים בסיומת זו מעל ל-90,000 שמות מתחם הושקה בשנת 1997. הסיומות מנוהלות על ידי AFGNIC, ארגון של האומות המאוחדות ורפובליקת אפגניסטן הושקה בשנת 1991 במקביל קיימת סיומת .հայ סיומת זו מבוקשת על ידי דוברי אנגלית כי צירוף מילים המכיל את המילה at מקבל משמעות עצמאית.
כולל איי אשמור וקרטייה וטריטוריית איי ים האלמוגים ארובה במקביל מופעלת .bangla רשאים לעשות שימוש בסיומת זו אזרחי בולגריה וחברות מסחריות בולגריות או כאלו שיש להן סניף בבולגריה.
עקב עלות גבוהה יחסית של רישום שמות מתחם בבולגריה והביורוקרטיה הכרוכה ברישום זה, נעשה בבולגריה שימוש רב בשמות מתחם אחרים (למשל .com).
בובה (אי) לא בשימוש הפך לסיומת של נורווגיה (.no) איי קוקוס שלטונות האי, כמקור למטבע זר, מסרו את ניהול רישום שמות המתחם לחברת VeriSign, אשר במסע שיווק מוצלח הצליחה למכור שמות מתחם רבים, הן בשל הקרבה הלשונית בין cc לבין com, והן לגופים ששמם מורכב מראשי תיבות האותיות CC.
סין העממית פרט ל: הונג קונג, מקאו וטאיוואן (הרפובליקה הסינית), יש תתי סיומת של מחוזות.
לא בשימוש לאנשים פרטים בלבד במקביל מופעלת Masr משמשת לאתרי רדיו ומוזיקה סיומת זו משמשת את צרפת ביחד עם .re (המשמשת את ראוניון) ו-.tf (המשמשת את הארצות הדרומיות והאנטארקטיות של צרפת), הסיומת מנוהלת על ידי AFNIC.
מלבד סיומות אלו, AFNIC מחזיקה בזכות ליצור סיומות מדרגה שנייה בשביל ענפים בתעשייה.
רק אזרחי צרפת יכולים לקנות את שם התחום (דומיין) הזה.
גיאנה הצרפתית בנוסף ל-.cn של כל סין העממית האי הרד ואיי מקדונלד בנוסף קיימת סיומת פרטית .irish.
רישום הדומיינים מתבצע על ידי חברת INRegistry בשם איגוד האינטרנט ההודי National Internet Exchange of India.
מדיניות הרישום היא ליברלית מאוד וניתן לרשום סיומות כלליות רבות.
חלקם רק לארגונים הודיים וחלקם פתוחים לרישום לציבור הרחב.
רק אזרחי האיחוד האירופי יכולים לקנות מתחמים עם סיומת זו.
יש ביקוש לשמות מתחם עם הסיומת it מצד דוברי שפות אחרות ובראשן אנגלית בה יש למילה IT משמעות משל עצמה.
הסיומת md קרצה לקהיליה הרפואית כי זהו הכינוי לרופא.
לכן אתרים רבים הקשורים לרפואה רכשו דומיין עם סיומת זו.
חברת MaxMD קיבלה את הזיכיון למכור שמות דומיין מתאימים.
בנוסף מופעלת סיומת קירילית .мкд בנוסף מופעלת סיומת .мон בנוסף ל-.cn של כל סין העממית קלדוניה החדשה חייבים אזרחות נורווגית כדי לרכוש מתחם עם סיומת זו מתחם חינמי (תמורת פרסומת) קיצור של "now" (עכשיו) עם איי סיפלרטון הגדה המערבית וחבל עזה.
סיומת זו נהנית מביקוש למטרות Domain hack היות שיש מילים רבות באנגלית המסתיימות באותיות ps.
ניהול שמות המתחם מתנהל בהשגחת שר התקשורת הפלסטיני.
הסיומת החדשה היא .tp הסיומת הפכה למקור למטבע חוץ עבור המדינה וזאת מאחר שצמד האותיות TM מסמלות סמל מסחרי.
חברות שונות רכשו שמות מתחם עם סיומת זו.
לדוגמה, חברת אינטל רכשה את שמות המתחם www.intel.tm, www.pentium.tm ועוד.
הסיומת החדשה של מזרח טימור מחליפה בהדרגה את .tl הישנה.
משמשת גם לתוכניות טלוויזיה טאיוואן משמשת ברפובליקה הסינית ובעוד אזורים האיים של ארצות הברית הרחוקים משמש בעיקר לתתי הסיומות של מדינות ארצות הברית, זמני ולא רשמי, עד שתוקצה סיומת קבועה ורשמית עבור המדינה.
מיוט משמש גם לסרביה ומונטנגרו
סיוט ברחוב אלם הוא שמו של זיכיון סרטי אימה פופולריים משנות ה-80 וראשית שנות ה-90. הסדרה קיבלה את שמה מהסרט הראשון בסדרה, אשר בוים על ידי וס קרייבן.
הדמות המרכזית בסדרה היא פרדי קרוגר, רוצח ילדים אשר נתפס ונשרף בעודו בחיים, וכעת חודר לחלומותיהם של ילדים ורוצח אותם בשנתם.
את דמותו של קרוגר מגלם לאורך כל הסרטים השחקן רוברט אנגלונד.
באפריל 2010 יצא סרט חדש בסדרת הסרטים, שמהווה למעשה אתחול מחודש, בבימויו של סמואל בייר ובהפקתם של מייקל ביי ואולפני פלטינום דיונז.
את מקומו של רוברט אנגלונד כפרדי קרוגר תופס ג'קי ארל היילי.
הסרט יצא לאקרנים ב-1984 בבימויו של וס קרייבן.
בתפקידים הראשיים מככבים הת'ר לנגנקמפ כננסי תומפסון, רוני בלקלי כמארג' תומפסון, ג'ון סקסון כסגן דונלד תומפסון, ג'וני דפ כגלן לנטז ורוברט אנגלונד כפרדי קרוגר.
סיוט ברחוב אלם 2: נקמתו של פרדי
הסרט יצא לאקרנים ב-1985 בבימויו של ג'ק שולדר.
בתפקידים הראשיים מככבים מארק פאטון כג'סי וולש, קים מאיירס כליסה וובר, רוברט ראסלר כרון גריידי ורוברט אנגלונד כפרדי קרוגר.
סיוט ברחוב אלם 3: לוחמי החלומות
הסרט יצא לאקרנים ב-1987 בבימויו של צ'אק ראסל.
בתפקידים הראשיים מככבים הת'ר לנגנקמפ כננסי תומפסון, פטרישה ארקט כקריסטן פרקר, קן סאגוס כרולנד קינקייד, ג'ניפר רובין כטארין וויט, רודני איסטמן כג'ואי קרוסל, ג'ון סקסון כסגן דונלד תומפסון, לורנס פישבורן כאח מקס דניאל ורוברט אנגלונד כפרדי קרוגר.
סיוט ברחוב אלם 4: אדון החלומות
הסרט יצא לאקרנים ב-1988 בבימויו של רני הרלין.
בתפקידים הראשיים מככבים טיוזדיי נייט כקריסטן פרקר, קן סאגוס כרולנד קינקייד, רודני איסטמן כג'ואי קרוסל, ליסה וילקוקס כאליס ג'ונסון, דני האסל כדן ג'ורדן ורוברט אנגלונד כפרדי קרוגר.
סיוט ברחוב אלם 5: ילד החלומות
הסרט יצא לאקרנים ב-1989 בבימויו של סטיבן הופקינס.
בתפקידים הראשיים מככבים ליסה וילקוקס כאליס ג'ונסון, דני האסל כדן ג'ורדן, אריקה אנדרסון כגרטה גיבסון, ג'ו סיליי כמארק גריי ורוברט אנגלונד כפרדי קרוגר.
הסיוט החדש של וס קרייבן
הסרט יצא לאקרנים ב-1994 בבימויו של וס קרייבן.
בתפקידים הראשיים מככבים הת'ר לנגנקמפ בתפקיד עצמה/ננסי תומפסון, וס קרייבן בתפקיד עצמו, מיקו יוז כדילן פורטר, טרייסי מידנדורפ כג'ולי, דייוויד ניוזום כצ'ייס פורטר, ג'ון סקסון בתפקיד עצמו/מפקח דונלד תומפסון ורוברט אנגלונד בתפקיד עצמו/פרדי קרוגר.
בתפקידים הראשיים מככבים רוברט אנגלונד כפרדי קרוגר, קן קריזינגר כג'ייסון וורהיס, מוניקה קינה כלורי קמפבל, ג'ייסון ריטר כויל רולינס, קלי רולנד כקיה ווטרסון, כריס מרקט כצ'ארלי לינדרמן, קתרין איזבל כגיב סמית', ברנדן פלטשר כמארק דייוויס, לוכלין מונרו כסגן סקוט סטאבס ופאולה שאו כגברת וורהיס.
בעיבוד מחודש לסרט הראשון, שלמעשה מייבא אלמנטים מכל סדרת הסרטים ומתאפיין באווירה קודרת ומפחידה, מסופר בהרחבה כיצד נהפך פרדי קרוגר לאדם שהוא, כאשר נרדף בידי הורי הילדים שנרצחו על ידו ונשרף בעודו בחיים.
כעת, כשכולו שרוף ומבעית, הוא חוזר בחלומותיהם של ילדי רחוב אלם ורוצח אותם בזה אחר זה.
בניגוד לסרטים המקוריים בהם הפיק קרוגר הנאה מעצם הפחד שעורר בילדים, בסרט זה מוצג קרוגר כפדופיל שתקף את הילדים מינית.
אלמנט זה לא הופיע באף אחד מהסרטים המקוריים, ולא בסרטי הקרוסאובר.
הסרט יצא לאקרנים ב-30 באפריל 2010 בבימויו של סמואל באייר ובהפקתו של מייקל ביי.
בסרט מככבים רוני מארה כננסי תומפסון, קייטי קאסידי ככריס, קייל גאלנר כקוונטין, תומאס דקר כג'סי, קוני בריטון כמארג' תומפסון, קלנסי בראון כאלן וג'קי ארל היילי כפרדי קרוגר.
ברגע הסיום של הסרט "זה: חלק 2" נגלית לתמונה כתובת על חופת בית הקולנוע שמראה שעומד להיות מוקרן הסרט "סיוט ברחוב אלם".
|2. סיוט ברחוב אלם 2: נקמתו של פרדי
|3. סיוט ברחוב אלם 3: לוחמי החלומות
|4. סיוט ברחוב אלם 4: אדון החלומות
|5. סיוט ברחוב אלם 5: ילד החלומות
|6. פרדי מת: הסיוט האחרון
|7. הסיוט החדש של וס קרייבן
בעקבות סדרת הסרטים המצליחה, צולמה גם סדרת טלוויזיה בין השנים 1988–1990, בשם "הסיוטים של פרדי'''".
בסדרה זו מספר ומתאר הרוצח את סיוטיהם של תושבי העיירה ספרינגווד.
סדרה זו כללה 44 פרקים, והיא בנויה לפי פורמט הסדרה "אזור הדמדומים", כאשר כל פרק מנחה פרדי קרוגר את הסדרה שעוסק בחלומות ובסיוטים של אנשים שונים.
סיוורט (סמל היחידה Sv) הוא יחידת מידה לרמת קרינה מייננת בשיטת SI.
היחידה נועדה לכמת את ההשפעה הביולוגית של הקרינה, להבדיל מההשפעה הפיזיקלית הנמדדת ביחידות של גריי.
היחידה קרויה על שמו של רולף סיוורט, פיזיקאי שוודי שעסק בתחום הרפואה והתפרסם בשל מחקריו בנושאי ההשפעה הביולוגית של קרינה.
הספיגה השקולה לרקמה מחושבת כמכפלת הספיגה ב"מקדם איכות" חסר יחידות המסומן באות "Q" התלוי בסוג הקרינה המבוטא כגודל חסר יחידות נוסף "N" התלוי במאפייני הקרינה.
N תלוי בחלק הגוף שספג את הקרינה, בזמן ההקרנה ובנפח שעליו השפיעה ואף במין הביולוגי של האובייקט המוקרן.
כשהם מוכפלים זה בזה, N ו - Q מהווים את "מקדם שקלול הקרינה", rW.
לאורגניזמים מורכבים נוהגים לקחת סכום משוקלל או אף אינטגרל של מקדם זה על פני הגוף.
בשנת 2002 החליטה הוועדה הבינלאומית למידות ומשקלות (CIPM) שההבחנה בין N ו-Q יוצרת בלבול רב מדי ומחקה את המקדם N מהגדרת היחידה בפרסומיה.
ביחידות SI בסיסיות, הסיוורט מוגדר כך:
למרות שליחידה יש אותם ממדים כמו ליחידת הגריי (ג'אול לק"ג) היא מודדת גודל שונה.
כדי למנוע בלבול בין ספיגת הקרינה והספיגה השקולה משתמשים ביחידות גריי וסיוורט, ולא ביחידות של ג'אול לק"ג.
לכמות קרינה מסוימת (הנמדדת בגריי) יכולה להיות השפעה ביולוגית (הנמדדת בסיוורט) שונה בתכלית כתוצאה מהבדלים בגורם שקלול הקרינה rW.
סיוט ברחוב אֶלְם הוא סרט אימה אמריקאי משנת 1984 שכתב וביים וס קרייבן, והוא הראשון בסדרת סרטי "סיוט ברחוב אלם".
בסרט מככבים ג'ון סקסון, רוני בלקלי, הת'ר לאנגנקאמפ, אמנדה ויס, ניק קורי, ג'וני דפ (בהופעת הבכורה הקולנועית שלו) ורוברט אנגלונד כפרדי קרוגר.
עלילת הסרט מתרחשת בעיירה הבדיונית ספרינגווד אשר באוהיו, סביב קבוצת בני נוער, אשר פוחדים כי אם יירדמו - הם יהרגו בחלומותיהם בידי פרדי קרוגר, ובכך ימותו גם במציאות.
בתחילה, בני הנוער אינם מודעים לגורם לתופעה המוזרה הזאת, אבל לבסוף הם מגלים כי להוריהם יש סוד אפל מעברם הרחוק.
קרייבן הפיק את הסרט בתקציב זעום של כ-1.8 מיליון דולר, סכום אותו הסרט הכניס כבר במהלך סוף השבוע הראשון להקרנתו.
הסרט הפך להצלחה מסחרית מיידית, ובסופו של דבר הכניס בארצות הברית (כתוצאה ממכירת כרטיסים בקופות בלבד) סכום של 25.5 מיליון דולר ועוד עשרות מיליוני דולרים מקלטות וידאו ומכירת זכויות שידור לכבלים ברחבי העולם.
הסרט התקבל בביקורות נלהבות והשפיע משמעותית על ז'אנר סרטי האימה, וזכה לשורה של סרטי המשך, סדרת טלוויזיה, סרט קרוסאובר בשיתוף מותג הקולנוע "יום שישי ה-13", רימייק ועוד.
מבקרי קולנוע והיסטוריונים של הקולנוע משבחים כיום את יכולתו של הסרט להפר את הגבולות שבין המציאות לבין הדמיון, ובכך לתעתע בתפיסות הקהל.
לאחר שסבלה מסיוטים, טינה גריי (אמנדה ויס), תלמידת תיכון אמריקאית, מבקשת מחברתה הטובה ננסי תומפסון (הת'ר לאנגנקאמפ) שתבוא לישון אצלה, מאחר שהוריה השאירו אותה בבית לבדה.
אל השתיים מצטרפים גלן לנץ (ג'וני דפ), בן-זוגה של ננסי, ורוד ליין (ניק קורי), החבר-לשעבר של טינה.
הארבעה מגלים, להפתעתם, שבתקופה האחרונה החלו כולם לחוות סיוטים על אותו אדם נוראי ומזוויע, שיש לו כפפת סכינים, הלבוש בסוודר אדום-ירוק וחובש כובע מגבעת חום.
כשחבריה לכיתה מתחילים למצוא את מותם בזה אחר זה, ננסי מתחילה לחשוד כי ישנו קשר הדוק בין הנעשה באותו חלום משותף, לבין המציאות, והיא חוששת מלהירדם ולישון.
אימה האלכוהוליסטית של ננסי, מארג' (רוני בלקלי), לוקחת אותה למעבדת שינה, ושם ננסי מגלה כי יש ביכולתה להפוך את חלומותיה למציאות - היא מתעוררת מחלום כאשר היא אוחזת בכובע מרופט, בו מופיע השם פרד קרוגר, אשר היה בידה כשהייתה בתוך החלום.
מארג', מזועזעת מהתגלית, מתוודה בפני ננסי כי אותו יצור מסתורי היה בעבר אדם חי וקיים, שענה לשם פרד קרוגר.
קרוגר (רוברט אנגלונד) היה רוצח ילדים מטורף, שהטיל טרור על דיירי רחוב אלם לפני מספר שנים.
הוא נתפס לבסוף, אך בשל תקלה טכנית בעת מעצרו, שוחרר לחופשי.
בשל כך הורי הקורבנות הנזעמים החליטו לקחת את החוק לידיהם, ושרפו את פרדי בעודו בחיים.
לננסי מתברר כי אימה הייתה בין המשתתפים בלינץ', לאחר שנכשלו מלהעמיד את פרדי לדין.
ננסי מחליטה לנסות ולהוציא את קרוגר מהחלום אל המציאות, על מנת שאביה (ג'ון סקסון), ראש תחנת המשטרה המקומית, יוכל לעצור אותו.
היא אכן מצליחה להוציא את קרוגר ומנצחת אותו לבסוף, אך לא לפני שהוא הורג את מארג'.
למחרת בבוקר, ננסי נראית נכנסת למכונית ביחד עם גלן, טינה ורוד, כולם בריאים ושלמים שוב, בדרכם לבית הספר.
מארג' אומרת לננסי כי היא מתכוונת לוותר על שתייה, וננסי אומרת לה כי ישנה טוב בליל אמש.
קרוגר משתלט על מכוניתו של גלן ברגע שננסי נכנסת פנימה, ובעוד המכונית מתרחקת במהירות עם ננסי צורחת אל עבר אמא שלה, מארג' נמשכת דרך החלון שבדלת הכניסה על ידי ידו של קרוגר - שעליה כפפת הלהבים שלו, רמז לכך שקרוגר הצליח להוליך שולל את ננסי, וכי למעשה הוא עדיין חי.
הסרט קיבל ביקורות חיוביות באופן כללי ולציון 94% באתר ריכוז הביקורות Rotten Tomatoes על בסיס 42 ביקורות.
סיום מסכת הוא טקס חגיגי המציין סיום שלב משמעותי של תלמוד תורה.
לרוב סיום מסכת גמרא או סדר משניות.
לעיתים קרובות משולב טקס זה באירוע אחר, כגון סיום תקופה או מסיבה, כדי להוסיף נופך של מצווה לאירועי חולין.
המקור למנהג מובא בתלמוד כהנהגה של אביי, ראש ישיבת פומבדיתא, שכשהיה רואה תלמיד שהשלים לימוד מסכת, היה עורך יום חג לכל חכמי הישיבה ותלמידיה.
מקורות נוספים הם דבריו של רבי יצחק במדרש, המתייחסים למעשיו של שלמה לאחר שנעשה לחכם מכל אדם:
וכן טעם שניתן על ידי רבי שלמה לוריא, שלקח את העיקרון הנלמד מחגיגת ט"ו באב, שאחת הסיבות שניתנו לה בגמרא היא השמחה על סיום כריתת העצים לשימוש במזבח העולה והחילו עיקרון זה אף על סיום מסכת, שאף היא שמחה של מצווה.
בספרי ההלכה של הרמב"ם ור' יוסף קארו לא הובא נוהג זה, וכך גם ביהדות תימן לא נהגו לערוך סיומי מסכת, ומיד לאחר סיום המסכת היו מתחילים מסכת אחרת ללא כל טקס.
סיום המסכת – המסיים (או במקרה של קבוצת מסיימים - נציג מטעמם), מקריא את סופה של המסכת, ומסבירהּ במקרה הצורך, על מנת לשתף את כל הנוכחים בסיום לימוד המסכת.
אמירת טקסט קצר המכונה "הדרן" ואמירת קדיש.
סעודת מצווה - לחלק זה אין כללים מוגדרים, והסעודה עשויה להיות ארוחת פאר חגיגית בת אלפי משתתפים, או מספר חברים מצומצם עם מעט משקה ומיני מזונות.
כאשר מדובר בסעודה חגיגית, נהוג לרוב להתחיל את הסעודה מראש, והטקס נערך תוך כדי הסעודה.
דבר תורה – אם המסיים מסוגל לכך, נהוג שהוא אומר דבר תורה בעניינים הנוגעים למסכת.
דבר התורה נקרא אף הוא "הדרן", ובספרות התורנית קיימת סוגה של ספרים הנקראים "הדרנים" המקבצים דברי תורה כאלה.
לאחר סיום הקראת סוף המסכת, נאמר טקסט קצר, המכונה בשם "הדרן" ('חזרנו' או 'נחזור', בארמית) על שם תחילתו.
הטקסט כולל כעין התחייבות לחזור על החומר הנלמד, סגולות נגד השכחה, דברי שבח והודאה העוסקים בלימוד התורה, וחותם באמירת נוסח מיוחד של קדיש.
טקסט ההדרן השתנה עם השנים, אך כיום הנוסח המופיע בסופם של רוב ספרי הקודש הוא כדלהלן (בתור דוגמה, ננקטה מסכת ברכות).
הטקסט מנוקד, ולאחר כל קטע טקסט ניתן הסבר למקורו ומשמעותו.
חוזרים על טקסט זה 3 פעמים.
ההסבר הנפוץ לקטע זה הוא תרגום מילולי, ללא התחשבות במשחקי מילים אפשריים:
חזרנו עלייך מסכת ברכות וחזרת עלינו.
דעתנו עלייך מסכת ברכות ודעתך עלינו.
לא נשכח ממך מסכת ברכות ולא תשכחי מאיתנו, לא בעולם הזה ולא בעולם הבא.
פירוש נוסף נתן רבי חיים בן בצלאל מפרידברג, פירושו מסתמך על דו-המשמעותיות של חלק מהמילים, ובעיקר על ההבדל בין השורש ה-ד-ר בארמית בבלית שמשמעותו חזרה ובין אותו השורש בעברית: .
קטע זה של 'הדרן עלך', יחד עם שמות בני רב פפא הוא כנראה החלק הקדום ביותר מתוך טקסט ה"הדרן".
קטעים אלו מוזכרים לראשונה בדבריו של רב האי גאון בשינויים קלים מהנוסח הנהוג כיום, כאשר השינוי העיקרי הוא שבזמנו של רב האי גאון, החלק הראשון לא היה נאמר על ידי המסיים עצמו, אלא היה נאמר למסיים על ידי הקהל.
מקור אמירת עשרה שמות אלו לוט בערפל, ואף זהותם של אותם בנים אינה ברורה.
רב האי גאון כבר נשאל לגביהם, וענה כי אין כל אותם המנויים ברשימה, בניו של רב פפא המפורסם.
וכי על פי המסורת, יש באמירת שמותיהם סגולה לסייע כנגד השכחה.
גם בהבדלה דרבי עקיבא, חיבור המיוחס לתקופת הסבוראים, מובאת רשימת שמות בני רב פפא כחלק מסגולה למניעת שכחה.
כמו כל מנהג שסיבתו אינה ידועה, הוצעו לו מספר הסברים.
הרמ"א, שלא ראה את דברי רב האי גאון, הציע כי רב פפא, שהיה עשיר, היה עורך סעודות סיום מסכת לעשרת בניו, ואף קישר בדרך הדרוש בין שמות עשרת הבנים ובין עשרת הדיברות ועשרת המאמרות שעמם נברא העולם, המוזכרים בפרק הרביעי של מסכת אבות.
נוסח חלק זה נלקח מברכות התורה, בצירוף פסוקים ממזמור קי"ט בספר תהלים העוסקים בלימוד התורה.
חלק זה זהה לתפילת בית המדרש (), אלא שתפילת בית המדרש נאמרת בלשון יחיד, וכאן שונתה ללשון רבים, עם פסוק נוסף מתהלים כפי מנהג האר"י.
הטקסט חותם בבקשה לעתיד, המבטאת את הרעיון שסיום המסכת אינה בעצם סיום, אלא התחלה של החלק הבא שבלימוד:
יש הנוהגים לשנות את נוסח הבקשה מלשון יחיד ללשון רבים, על מנת לשתף את כל הציבור בבקשה.
קדיש הגדול או קדיש דרבנן
אם הסיום נערך בנוכחות מניין (עשרה אנשים), אומרים קדיש לאחר הסיום, נוסח הקדיש נתון במחלוקת.
ובחלק מעדות המזרח אומרים קדיש דרבנן רגיל (הקרוי גם קדיש על ישראל) (וכך נוהגים גם בחב"ד).
נוסח קדיש הגדול הוא כפי נוסח הקדיש הרגיל בתוספת קטע בתחילתו על העולם בביאת המשיח, תחיית המתים, בנין בית בית המקדש ושובה של מלכות שמים, וכן בתוספת קטע המתחיל במילים 'על ישראל'.
הנוסח בתחילת הקדיש נרמז במסכת סופרים, ונאמר לרוב רק כאן ולאחר קבורת המת, ובקהילות מסוימות גם בתשעה באב.
הקדיש נאמר על ידי המסיים, אך אם במקום נמצא אבל, הוא עשוי לומר את הקדיש במקומו.
מנהג עתיק הוא שלא רק אלו שלמדו את המסכת משתתפים בסעודת המצווה, אלא כל מי שיש לו נגיעה כלשהי ללימוד משתתף בשמחה.
רבי משה מינץ מוסר כי בזמנו היה מנהג שבעלי הבתים שבעיירה היו מתקבצים לישיבה עם תחילת לימוד המסכת ובסופה.
באותו מקום, כותב הרב מינץ כי כשמגיעים לקראת סיום המסכת, אין לסיימה, אלא יש לשייר מעט בסוף, כדי שניתן יהיה לקיים את סעודת המצווה כיאות, בזמן הראוי לכך.
יש הנוהגים כי כאשר מתקיים סיום מסכת לאחר התפילה או לפניה – אין אומרים תחנון.
נהוג ברוב עדות ישראל, שבכורות מתענים בערב פסח תענית בכורות, זכר להצלתם ממכת בכורות.
אולם בפועל, נהוג להיפטר מהתענית על ידי השתתפות בסעודת מצווה של סיום מסכת.
לכן, נערכים במקומות רבים סיומים בערב פסח.
בשנים האחרונות התפתח מנהג שנערים מסיימים מסכת בחגיגת בר המצווה שלהם.
פעמים רבות נהוג לעשות סיום מסכת שנלמדה לזכר נפטר באזכרה ב-30 למותו, או לאחר שנה למותו.
חסידי חב"ד נוהגים לעשות סיומי מסכת בימי תשעת הימים, לאור קריאת הרבי מנחם מנדל שניאורסון לעשות זאת כדי להוסיף בימים האלה בשמחה של מצווה.
אך נוהגים שלא לאכול בשר ולשתות יין בסיומים אלו.
יש שממשיכים לעשות סיום מסכת מדי יום גם בימים הבאים עד ט"ו באב כהצעת הרבי מלובביץ'.
סיוט בחדר המורים הוא סרט אימה ומדע בדיוני שנכתב על ידי קווין וילאמסון ובוים על ידי רוברט רודריגז.
הסרט מתמקד בשישה תלמידים אמריקנים בבית ספר באוהיו אשר מגלים שסגל המורים והעובדים נשלט על ידי טפילים חוצנים שמשתלטים לאט-לאט על כל האנשים בבית הספר.
התוכנית שלהם היא למצוא את המקור - מלכת החוצנים - ולחסל אותה, לפני שתצליח להשתלט על העולם.
ערב אחד בתיכון "הארינגטון" שבאוהיו, צוות המורים והמנהלת דרייק עוזבים את בית הספר לאחר פגישה בנושא תקציב בית הספר.
דרייק חוזרת לקחת את המפתחות שלה ומותקפת על ידי מאמן הפוטבול של בית הספר, ג'ו ויליס.
המורה לדרמה בבית הספר, גברת אולסון דוקרת את דרייק בעזרת מספריים בזמן שהאחרונה מנסה לברוח.
בבוקר שלמחרת, התלמידים מגיעים לבית הספר וביניהם קייסי קונור, הצלם של עיתון בית הספר שסובל מבריונות לעיתים קרובות.
קייסי הוא העוזר הלא מוערך של דלילה פרופיט, העורכת הראשית של העיתון והמעודדת הראשית.
דלילה מנסה לגרום לבן זוגה, שחקן הפוטבול סטן רוסדו לעזוב את נבחרת הפוטבול במטרה לשפר את ציוניו כדי שיתקבל למכללה.
זיק טיילר הוא הוא תלמיד מחונן, אך עושה צרות שנאלץ לחזור על כיתה י'ב פעם נוספת.
זיק מוכר לתלמידי בית הספר פריטים לא חוקיים וביניהם אבקה דמוית "אקסטזי", אותה הוא מייצר ומפיץ בעצמו.
המורה אליזבת בורק מתעמתת עם זיק ודואגת לו לאור פעילותו הלא חוקית בשטח בית הספר.
תלמידה חדשה במסגרת חילופי תלמידים בשם מרי בת' לואיז האצ'ינסון מתחברת לתלמידה דחויה חברתית בשם סטוקלי "סטוקס" מיטשל, שנדחתה על ידי חבריה לאחר שהופצה שמועה עליה שהיא לסבית, למרות שבסתר היא מאוהבת בסטן.
מרי בת' עצמה נמשכת לזיק והוא אליה.
קייסי מוצא יצור מוזר על מגרש הפוטבול ולוקח אותו אל המורה למדעים, מר פרלונג שמאמין שמדובר במעין תולעת טפילה.
דלילה וקייסי מתחבאים בארון שבחדר המורים במטרה להשיג "סקופ" לעיתון בית הספר ומבחינים במאמן ויליס ובגברת אולסון מחדירים את היצור הטפיל אל תוך אוזנה של אחות בית הספר.
בתוך הארון, השניים מוצאים את גופתה של מורה בשם גברת ברומל ובורחים מהארון בבהלה.
לאחר מכן, קייסי מתקשר למשטרה, אך אלו לא מוצאים הוכחות לפשע ומבטלים את טענותיו.
למחרת, קייסי מספר לדלילה, סטן וסטוקלי שהוא חושד שחייזרים השתלטו על המורים בבית הספר.
לאחר שזיק ומרי בת' לועגים להם, מר פרלונג מנסה להדביק את החבורה בעזרת הטפיל החוצני.
זיק מזריק למר פרלונג את הסם שהכין לתוך עינו והורג אותו.
זיק לוקח את החבורה לביתו, שם הוא עורך ניסויים עם הסם שהכין על הטפיל שקייסי מצא קודם לכן.
החבורה מגלה שהיצור צריך מים במטרה לשרוד, אך ניתן להורגו בעזרת הסם של זיק.
זיק מכריח את כולם להסניף את הסם במטרה להוכיח שהם עצמם לא נדבקו, אך דלילה, שמתגלה כנגועה, הורסת את המעבדה של זיק ובורחת משם.
סטוקלי מעלה תאוריה לפיה הריגת מלכת החייזרים תחסל את הזן כולו והכל יחזור לקדמותו.
החבורה חוזרת לבית הספר, שם קבוצת הפוטבול משחקת ומדביקה את שאר התלמידים בטפיל.
הקבוצה מאמינה שהמנהלת דרייק היא המלכה, הם מובילים אותה לאולם הספורט ויורים בה.
סטן חוזר אל המאמן ואל חברי הקבוצה במטרה לבדוק אם התכנית עבדה, אך נדבק בעצמו בטפיל.
זיק וקייסי משיגים כמות נוספת של הסם מתא המטען של המכונית של זיק.
קייסי מוביל את התלמידים הנגועים רחוק מזיק והאחרון נתקל בגברת בורק בחניה ומנטרל אותה לאחר שהאחרונה ניסתה להדביק אותו.
באולם הספורט, מרי בת' חושפת שהיא עצמה המלכה.
מתברר לצופים שמוקדם יותר, מרי בת' העמידה פנים שהיא מסניפה את הסם (בזמן שהחבורה היו בביתו של זיק) על מנת לא לעורר חשד.
קייסי וסטוקלי נסוגים לבריכת השחיה באולם, שם סטוקלי נפצעת ונדבקת בטפיל.
זיק וקייסי מתחבאים במלתחות, שם מרי בת' מחפשת אותם ומשתנה חזרה לצורה האנושית שלה.
היא מסבירה לשניים שהיא משתלטת על כדור הארץ מכיוון שכוכב הלכת שלה גוסס.
מרי בת' משתנה למלכה בשנית ומעיפה את זיק לקצה השני של האולם.
קייסי מצליח להשיג מבחנה עם הסם ולוכד את המלכה מתחת למושבים באולם, שם הוא מזריק לה את הסם והיא מתה.
קייסי מוצא את זיק וסטוקלי, שחזרו לעצמם.
חודש לאחר מכן, המצב חזר לקדמותו.
סטן וסטוקלי החלו במערכת יחסים, זיק תפס את מקומו של סטן בקבוצת הפוטבול בזמן שגברת בורק צופה בו מרחוק ומחייכת.
דלילה וקייסי הפכו לזוג וקייסי מוכרז כגיבור לאחר שהשמועות על פלישת החייזרים התפשטו במדיה (למרות שה-FBI מכחיש זאת).
ג'ורדנה ברוסטר - דלילה פרופיט
קליאה דובאל - סטוקלי "סטוקס" מיטשל
לורה האריס - מרי בת' לואיז האצ'ינסון
ג'וש הארטנט - זיק טיילר
שון האטסי - סטן רוסדו
סלמה הייק - האחות הרפר
פמקה ינסן - גברת בורק
פייפר לורי - גברת אולסון
כריסטופר מקדונלד - מר קונור
ביבי ניווירת' - המנהלת דרייק
רוברט פטריק - המאמן ויליס
ג'ון סטיוארט - מר פרלונג
דניאל וון ברגן - מר טייט
אלייז'ה ווד - קייסי קונור
סיוט או סיוט לילה הוא חלום הגורם לתחושה שלילית חזקה של אי-נעימות אצל החולם, בדרך כלל פחד או אימה.
החלום עשוי לכלול תכנים של סכנה ומצוקה, וליצור תחושות כגון נפילה, כאב, טביעה או מוות.
החולם מתעורר לרוב עם תחושת מצוקה, זוכר את החלום או את התחושה השלילית שעורר, ומתקשה לחזור לישון למשך זמן מסוים.
מצבים קיצוניים של סיוטים מתמשכים המשפיעים גם על התפקוד היומיומי, נחשבים לפאראסומניה בשם "הפרעת סיוט".
סיוטים נבדלים מחלום בלהות או ביעותי לילה, הנחשבים להפרעת שינה בה החולם נמצא במצב של חוסר מודעות המלווה בצעקות או בכי, והוא אינו זוכר את האירוע למחרת.
המילה "סיוט" מקורה מארמית, ומופיעה מספר פעמים בגמרא בהקשר של ביעותי לילה () אך לעיתים גם בהקשר כללי יותר עבור דבר מה מפחיד ומבעית, שאינו בהכרח חלום לילה (למשל ב).
המונחים המקבילים בשפות הגרמאניות (Nightmare באנגלית, Nachtmahr בגרמנית, קאָשמאַר ביידיש ו-Nachtmerrie בהולנדית) מתייחסים ליצור המיתולוגי הנקרא באנגלית עתיקה Mare (ובעברית "מרא").
יצור זה, שמקורו בפולקלור הגרמאני והסלאבי (ואף הגיע אל חסידי אשכנז ומוזכר בספר חסידים), הוא שד הפעיל בלילות ומחפש קורבנות השקועים בשינה, על מנת להשרות עליהם חלומות מפחידים.
סיוטים הם תופעת שינה נפוצה, המתרחשת בממוצע אחת לחודש אצל אדם בוגר; לפי מחקרים על יומני חלומות, מתוארים בין 11–42 סיוטים בשנה.
התופעה שכיחה יותר בשלב הילדות והנעורים, ונחשבת לחלק מההתפתחות הנורמלית.
אנשים החווים קשיים רגשיים שונים, דחק וטראומה נפשית מדווחים על תכיפות רבה יותר של סיוטים.
נשים מדווחות על יותר סיוטים מאשר גברים.
סיוטים עלולים להיגרם בשל סיבות פיזיות כמו חום גבוה, או מסיבות פסיכולוגיות כמו טראומה נפשית או לחץ בחייו של החולם; אך לעיתים קרובות אין לכך סיבה ברורה.
אנשים שחוו טראומה נפשית קשה בחייהם (כגון השואה, שבי, תאונת דרכים ועוד), מתארים לעיתים כי האירועים והתחושות הקשות שחוו שבים אליהם בסיוטים.
אכילה לפני השינה, המגרה עלייה בחילוף החומרים בגוף ואת פעילות המוח, עלולה להגביר סיוטים במהלך השינה.
במקרים מסוימים הסיוטים הם דבר יומיומי אצל החולם, ולעיתים הם עלולים להשפיע על התפקוד היומיומי שלו.
מצבים קיצוניים של סיוטים מתמשכים נחשבים לפאראסומניה (סוג של הפרעת שינה) בשם "הפרעת סיוט" - "Nightmare disorder".
לפי מדריך האבחנות הפסיכיאטרי DSM-IV-TR, הפרעה זו מאופיינת בהתעוררויות תדירות מחלום במהלך שנת רע"מ, תוך זכירה מפורטת של תכנים שליליים ומפחידים מהחלום (איום קיומי על ההישרדות, הביטחון האישי או ההערכה העצמית); זאת כאשר האדם מיד נעשה ערני, מודע ומתמצא בסביבתו (בניגוד לחוסר המודעות, הבלבול וחוסר האוריינטציה בסביבה המאפיינים ביעותי לילה).
בהפרעה זו הסיוטים התדירים מביאים למצוקה פסיכולוגית משמעותית או לפגיעה בתפקוד היומיומי החברתי, התעסוקתי ועוד.
הגורמים המקצועיים המאבחנים את ההפרעה, פסיכולוגים או פסיכיאטרים, נדרשים לשלול במהלך האבחנה הפרעות אחרות שמאופיינות בסיוטים, כגון דליריום, הפרעת דחק פוסט-טראומטית, שימוש בסמים, או מצב רפואי כללי אחר.
אנשים הסובלים מסיוטים חוזרים ונשנים, או אובחנו בהפרעת סיוט, עשויים לפנות לסיוע באמצעות טיפול פסיכולוגי או פסיכיאטרי.
בטיפול פסיכולוגי ניתן לעסוק בדרכים להקל על תחושות הדחק לפני השינה, ובדרכים להתמודד עם התכנים המאיימים המופיעים בסיוטים.
יש המנסים להתכונן לשינה כך שתעבור באווירה רגועה ונינוחה יותר, באמצעות טכניקות הרפיה, פעילות גופנית שגרתית, יוגה או מדיטציה.
הבדלים בין סיוט לחלום בלהות
חלום בלהות או ביעותי לילה נחשבים הפרעת שינה (Sleep Terror Disorder), והם נבדלים מסיוטי לילה במספר מאפיינים: הם מתרחשים לרוב במהלך השליש הראשון של הלילה, בשלבים פחות עמוקים של השינה - שלבים 3–4 של שנת NREM (ולא במהלך שלב שנת החלום, REM).
במהלך ביעותי הלילה האדם לא מצוי במצב של מודעות, הוא עשוי להתיישב במיטתו עם מבט מפוחד ולהיראות מבולבל, והביעותים מלווים בצרחות, בכי וחרדה קיצונית; לרוב חוזר לישון מיד ולא זוכר את האירוע בבוקר.
התופעה נפוצה אצל ילדים, כ-1-6% מהם סובלים מכך.
לעיתים ביעותי הלילה משקפים בעיה נוירולוגית קלה באונה הטמפורלית במוח; אם התופעה מתחילה בגיל ההתבגרות, הדבר עלול להיות סימן ראשון לאפילפסיה טמפורלית.
חוויית הסיוט מתוארת בספר איוב:
בימים קדומים יוחסו האימה והבעתה שיש בסיוטים לכוחות חיצוניים כמו שדים ורוחות, כגון סוקובוס, אינקובוס, ומארה (Mare), שלפי הפולקלור הגרמאני רוכב על חזהו של הנם וגורם לו לסיוטים (הנקראים על שמו באנגלית nightmare).
סיומת אינטרנט משנית היא הסיומת שמיד לאחר סיומת האינטרנט הראשונה בהיררכיית ה-Domain Name System.
בשם התחום wikipedia.org, סיומת האינטרנט המשנית היא wikipedia, ו-org הוא סיומת האינטרנט.
סיומת אינטרנט משנית מתייחסת בדרך כלל לארגון שעל שמו רשום שם התחום, אך בחלק מסיומות האינטרנט, סיומת האינטרנט המשנית מעידה על סוג הארגון שעליו שם התחום רשום.
למשל באתר ynet.co.il, הסיומת היא סיומת האינטרנט המשנית והיא מעידה על אופיו העסקי של האתר, בדומה לסיומת האינטרנט באתרים אמריקאים.
הסיומת מציינת ארגון, לרוב ללא כוונת רווח.
הסיומת באה לציין מוסדות אקדמיים (במקום ), והסיומות ו- למשל נותרו כשהיו, כמו בשם התחום pmo.gov.il, אתר משרד ראש הממשלה.
בשחמט, סיום הוא השלב השלישי והאחרון במשחק.
הסיום מאופיין במספר מועט של כלים על הלוח.
שלב הסיום מתחיל בסוף שלב המציעה ונגמר עם סיום המשחק.
אין גבול ברור בין השלבים, אולם בדרך כלל המעבר ביניהם מתבצע בהחלפה של כלים רבים.
בשלב הסיום המלך, שעד עכשיו הסתתר, יוצא בדרך כלל מ"מקום מחבואו" ונוטל חלק פעיל בקרב.
בדרך כלל נותרים על הלוח בעיקר רגלים, והשחקן מנסה להכתיר אותם למלכה.
צורת הקרב תלויה בדרך כלל בכלים האחרים שנותרו על הלוח, ומשום כך הסיום מכונה על פיהם: "סיום רגלים" (אם לא נותרו כלים כלל חוץ מהרגלים), סיום צריחים, וכו'.
הסיום נחשב לשלב קשה הדורש דיוק רב.
סיומים חוזרים על עצמם פעמים רבות, לכן שחקנים לומדים עמדות סיום נפוצות.
הסיום פופולרי בבעיות שחמט (מכונה גם "אטיוד") בדרך כלל המשימה היא לנצח בעמדה הנראית כתיקו, או לכפות תיקו בעמדה הנראית כעמדת הפסד.
"סיומים אלמנטרים" הם סיומים שבהם אחד מהצדדים נותר עם מלך בלבד.
לצד השני יכולה להיות מלכה, צריח, שני רצים, רץ ופרש או שלושה פרשים.
בכל אחד מהמקרים הללו ניתן להנחית מט לצד השני.
[כשיש רק 2 פרשים, ניתן טכנית לבצע מט, אך לא ניתן לכפות את היריב לכך]
בסיומים שבהם נשארים רק רגלים על הלוח, המלך בדרך כלל הופך להיות הכלי הפעיל ביותר.
כל שחקן מנסה להכות את רגלֵי היריב ולתמוך ברגלים שלו.
נשק חזק במיוחד הוא "רגלי עובר"- רגלי שכל הדרך שלו "פתוחה" בלי רגלים בדרך.
אם יש לאחד מהצדדים רגלים עוברים בשני צדדי הלוח, כמעט בלתי אפשרי לעצור אותם.
במקרה שכל הרגלים "חסומים" על ידי רגלי מהצד השני, הגורם העיקרי שעשוי להביא לניצחון הוא חדירה של המלך לשורת היריב והכאה של אחד מהרגלים שלו.
פעמים רבות ניתן לעשות זאת בעזרת שימוש בכפאי.
סיומי פרשים דומים לסיומי רגלים בגלל חוסר כלים בעלי טווח-ארוך על הלוח.
לפרשים קשה בדרך כלל ללכוד את הרגלים וצריך לבצע תמרונים מסובכים לשם כך.
מאידך, הם יעילים בחסימת רגלים עוברים.
בסיומי רצים יש חשיבות מרובה לשאלה האם הרצים שווי צבע (על אותו צבע משבצת) או שוני צבע.
בעוד שבסיומים עם רצים שווי צבע יש לצד בעל היתרון סיכויים טובים לנצח, הרי שבסיומים עם רצים שוני צבע יש סיכויים גבוהים לתיקו.
בדוגמה משמאל, אף על פי שלשחור יתרון שני רגלים, הוא אינו יכול לנצח, כי המלך השחור קשור לשמירה על הרגלי ז4 וניסיון קידום 1...ו3 יביא ל-2.ר:ו3 ז:ו3 מ:ו3 ותיקו.
בסיומי רצים שווי צבע מתקיים "חוק הזהב": יש להציב את הרגלים שלך על צבע נגדי של משבצת מצבע המשבצת של הרצים.
ככה הם לא יחסמו את הרץ שלך ואי אפשר יהיה להכות אותם על ידי הרץ הנגדי, ובנוסף אם יש מולו רגלי בצבע הנגדי, הוא יהיה מוכרח להתייצב על משבצת בצבע המשבצת של הרצים ולהפר את חוק הזהב.
סיומי צריחים הם הנפוצים ביותר משום שהם לא מוחלפים בדרך כלל עד לסיום.
בסיומים כאלה גורם מכריע הוא איומי שח על המלך.
אפשר בעזרתם ללכוד רגלים וכן לגרום לתיקו בעזרת שח-תמיד.
סיומי מלכות הם נדירים, כי המלכות מוחלפות בדרך כלל בין המציעה לסיום.
סיומי מלכות נחשבים לקשים מאוד, ודרוש בהם דיוק רב.
לעיתים לא נשארים בסוף המשחק כלל רגלים, במקרים כאלה המטרה של כל צד אינה להכתיר רגלי אלא להנחית מט עם הכלים המעטים שנותרו לו.
במקרה של שוויון חומרי הדבר כמעט תמיד איננו אפשרי.
אם לאחד הצדדים יש יתרון, הוא יכול לנצח אך הדבר קשה.
סיוט בקצה האופק הוא סרט אימה-מדע בדיוני בריטי משנת 1997, בבימויו של פול אנדרסון ובכיכובם של לורנס פישבורן וסם ניל.
התסריט נכתב על ידי פיליפ אייזנר ואנדרו קווין ווקר.
בשנת 2047, ספינת ההצלה 'לואיס וקלארק' נשלחת לענות לאות מצוקה שהתקבל מספינת החלל Event Horizon, אשר נעלמה שבע שנים קודם לכן, במהלך הפלגת הבכורה שלה, בדרכה אל פרוקסימה קנטאורי.
אל קפטן מילר (לורנס פישבורן) וצוותו, סגן סטארק (ג'ואלי ריצ'רדסון), הטייס סמית', קצינת הרפואה פיטרס (קת'לין קווינלן), המהנדס ג'סטין, והטכנאים ג'יי.די.
(ג'ייסון אייזקס) וקופר, מצטרף המעצב של ספינת החלל 'Event Horizon' – הרופא ד"ר ויליאם וויר (סם ניל).
ד"ר וויר מתדרך את אנשי הצוות כי ספינת החלל נבנתה כדי לערוך ניסויים בדרך חדשה וניסיונית למסע בחלל – בהשפעת כוח כבידה, כך שלאחר יצירת חור שחור מלאכותי, כוח הכבידה העצום שבו מאפשר לגשר בין שתי נקודות שונות במרחב-זמן, ובכך להקטין את זמני הנסיעה בחלל לאורכם של מרחקים אסטרונומיים.
צוות ה'לואיס וקלארק' מגיע אל ה'Event Horizon' על מנת לחפש אחר ניצולים, אך במקום זאת הצוות מוצא עדויות למעשי טבח.
ג'אסטין, אשר הושפע מכוח הכבידה של ליבת מנוע הכבידה הנסיוני, חוזר במצב קטטוני, ולאחר מכן מנסה להתאבד.
הצוות מתחיל לחוות הזיות של פחדים וחרטות, אודות אירועים טראומטיים מעברם.
לאחר פענוחה של אזהרה שנמצאה ביומן-וידאו של הצוות הנעדר, שמעידה כי אנשי הצוות יצאו מדעתם והטילו מומים זה בזה, מילר ודי.ג'יי.
מסיקים כי תוך כדי נסיעתה בחלל תחת השפעת כוח הכבידה של החור השחור המלאכותי, נוצר שער בתוך מרחב הזמן, אשר קצהו הגיע למקום במימד אחר, שאיננו ביקום הידוע, אשר מתואר כ"ממד של כאוס טהור, רוע טהור".
בהמשך הסרט נרמז כי המימד האחר הזה הוא למעשה הגהנום עצמו.
כאשר שבה ה'Event Horizon' מהמימד האחר, חזרה איתה נוכחות חיה של רשע, בעלת יכולות טלקינטיים, המייסרת את אנשי הצוות, ומעודדת אותם לחזור בחזרה אל המימד האחר.
מילר מחליט להשמיד את ה'Event Horizon' ולהימלט מהמקום על ה'לואיס וקלארק', למרות התנגדותו של וויר.
וויר, אשר מושפע מנוכחות הרוע, משתמש במטען חבלה מתוך ה'Event Horizon' ומשמיד את ה'לואיס וקלארק'.
כתוצאה מהפיצוץ – סמית' נהרג וקופר נזרק לחלל.
וויר מפעיל את מנגנון הכבידה של הספינה, בהשהייה של עשר דקות, כאשר בסיומן – תשוב הספינה אל הגהנום.
קופר, אשר נמצא בחלל, מנסה ליצור קשר עם אנשי הצוות שעל הספינה, אולם וויר מגיב בירי לעברו.
כתוצאה מכך, וויר נשאב החוצה אל החלל, בעוד מילר, סטארק וקופר שורדים את הירי ואוטמים את אזור הגשר של הספינה.
מילר החליט לפוצץ חומרי נפץ לאורך הספינה, על מנת לפצלה לשניים, ובכך להשתמש בחלק הקדמי של הספינה כמו סירת הצלה (בעוד החצי השני של הספינה חוזר אל המימד האחר).
נוכחות הרוע שנשארה על הספינה מציגה בפני מילר את דמותו של וויר, כאשר הוא מעוות ומלא צלקות על פניו.
מילר נאבק עמו, ובסופו של דבר מקריב את עצמו על מנת שג'סטין, קופר וסטארק יוכלו להימלט ולהינצל.
72 ימים מאוחר יותר, אל שלושת השורדים, אשר שהו במצב של אנאביוזה, חובר צוות חילוץ אשר מעיר אותם.
סטארק מתעוררת נסערת, לאחר שהיו לה סיוטים על ד"ר וויר.
אחד המצילים מנסה להרגיע אותה, בעת שהדלתות לחדר שבתוכו הם נמצאים נסגרות מעצמן.
לורנס פישבורן – קפטן מילר
סם ניל – ד"ר ויליאם וויר
נח האנטלי – אדוארד קוריק
סיוט ברחוב אלם 3: לוחמי החלומות הוא סרט אימה אמריקאי משנת 1987 אשר נכתב על ידי וס קרייבן, ברוס וגנר, פרנק דרבונט וצ'אק ראסל, אותו ביים צ'ק ראסל.
זהו הסרט השלישי בסדרת סרטי "סיוט ברחוב אלם".
בסרט מככבים הת'ר לאנגנקאמפ, פטרישה ארקט (בהופעת הבכורה הקולנועית שלה), לורנס פישבורן, פריסילה פוינטר, קרייג וייסון ורוברט אנגלונד כפרדי קרוגר.
שש שנים לאחר מאורעות הסרט הראשון ושנה לאחר מאורעות הסרט השני, קריסטן פרקר (פטרישה ארקט) בונה ממקלות ארטיקים העתק מדויק של הבית ברחוב אלם 1428. כאשר היא נרדמת, היא חולמת על ילדה קטנה לבושה בלבן מחוץ לבית.
כאשר קריסטן מתעוררת והולכת לחדר האמבטיה, היא מגלה כי היא עדיין ישנה ופוגשת בפרדי קרוגר (רוברט אנגלונד) אשר חותך את ורידיה עם סכין גילוח.
כאשר קריסטן מתעוררת באמת, היא מוצאת את עצמה בחדר האמבטיה, מחזיקה בידה סכין גילוח, כאשר ורידיה חתוכים, והיא מתעלפת.
איליין (ברוק באנדי), אימה של קריסטן, חושדת בה כי ניסתה להתאבד ושולחת אותה למחלקת נוער בבית חולים פסיכיאטרי, תחת ניהולו של ד"ר ניל גורדון (קרייג ווסון).
במחלקה מאושפזת קבוצה של בני-נוער, אשר כולם סובלים מהפרעות שינה, פוחדים ללכת לישון ומסרבים בכל תוקף לקבל טיפול תרופתי שיעזור להם להירדם.
אל המחלקה מצטרפת אשת צוות חדשה, המתמחה בפסיכולוגיה ובהרפיה בחלומות - ד"ר ננסי תומפסון (הת'ר לאנגנקאמפ).
ננסי נחשפת לגל התאבדויות בני-נוער שפקד את העיר ספרינגווד בתקופה האחרונה, ללא הסבר רציונלי, ומגלה כי לקריסטן היו סיוטים על הבית ברחוב אלם שבו התגוררה בעבר.
כאשר לקריסטן יש חלום מפחיד נוסף בו מופיע פרדי, היא קוראת לננסי לעזרה.
ננסי, אשר נמצאת בביתה, מאבדת את הכרתה ומופיעה בחלומה של קריסטן - בבית שברחוב אלם, בו פרדי רודף אחר קריסטן.
ננסי עוזרת לה לברוח מפרדי והשתיים מתעוררות יחדיו.
בכך, הן מגלות כי לקריסטן יש יכולת מיוחדת להכניס אחרים אל תוך החלומות שלה.
קריסטן מתוודה שהצליחה לעשות זאת בעברה, בעת היותה ילדה קטנה, אולם לא ייחסה לזה חשיבות, זאת בעוד ננסי רואה את הפוטנציאל של היכולת הזו - על מנת להביס את פרדי לתמיד.
ננסי מגלה לנערים כי הם "האחרונים של ילדי רחוב אלם" - אחרוני הילדים של מי שלקחו את החוק לידיהם ושרפו את פרדי בעודו בחיים, וכעת הוא נוקם בהם.
בעקבות כך ד"ר אליזבת' סימס (פריסילה פוינטר), מנהלת בית החולים, מפטרת את ננסי ואת ניל.
בדרכו החוצה, ניל פוגש בנזירה מסתורית בשם מארי הלנה (נאן מרטין), אשר מספרת לו כי פרדי קרוגר הוא בנה הממזר של אמנדה קרוגר, אישה אשר נאנסה באכזריות על ידי מאה פסיכופתים במוסד לחולי נפש.
היא מנחה אותו למצוא את שאריות גופתו של קרוגר ולקבור אותו בטקס דתי.
ננסי מפגישה בין ניל לבין אביה, דון תומפסון (ג'ון סקסון), והשניים יוצאים יחד למגרש גרוטאות, אשר בליבו נמצאת מכונית קאדילק ובה שרידיו של קרוגר.
ננסי חוזרת אל בית החולים, וביחד עם קריסטן, ויל, טארין וקינקייד הם יוצאים למסע נוסף אל תוך החלומות במטרה לחלץ את ג'ואי.
פרדי מצליח להרוג את ויל (פרדי דוקר את ויל בחזהו באמצעות כפפת-הלהבים שלו) ואת טארין (היא מתה ממנת יתר של סמים אותם פרדי מזריק לה), בזמן שבמציאות - ניל חופר עבורו קבר.
פרדי נוטש את ארץ החלומות ומפיח חיים בשלד שלו, והורג את אביה של ננסי.
בתוך החלום רואה ננסי את אביה, שאומר לה שהוא מת ורוצה להיפרד ממנה, אך זה מתגלה בסופו של דבר כתכסיס של פרדי, שהורג את ננסי.
ניל מסיים את טקס הקבורה של פרדי, אשר בסופו של דבר נעלם.
במהלך הלוויה של ננסי, ניל מבחין שוב בנזירה המסתורית.
כאשר הוא הולך להודות לה, היא נעלמת.
הוא מוצא את עצמו עומד ליד מצבה, עליה כתוב כי הנזירה מארי הלנה, שעזרה לו קודם לכן, היא למעשה אמנדה קרוגר אשר מתה לפני שנים רבות.
מאוחר יותר, ניל נרדם בביתו, שם הוא שומר את הבית עשוי המקלות, אותו בנתה קריסטן בתחילת הסרט.
לפתע, אור נדלק בתוך הבית, רומז שפרדי שרד ועוד ישוב.
שם השחקן/ית שם הדמות הערות גורל הדמותפטרישה ארקטקירסטן פרקרתופיע שוב בסיוט ברחוב אלם 4: אדון החלומותהת'ר לאנגנקאמפד"ר ננסי תומפסוןפרדי מעמיד פניו שהוא אביה המנוח של ננסי, ודוקר אותה עם הכפפה שלו.
יופיע שוב בהסיוט החדש של וס קרייבןפריסילה פוינטרד"ר אליזבת' סימסקלייטון לאנדלילורנזוברוק באנדיאיליין פרקראימה של קירסטןתופיע שוב בסיוט ברחוב אלם 4: אדון החלומותנאן מרטיןהנזירה מארי הלנה / אמנדה קרוגראימו של פרדי קרוגרתופיע שוב בסיוט ברחוב אלם 5: ילד החלומותדיק קאבוטדיק קאבוטבתפקיד עצמוז'ה ז'ה גאבורז'ה ז'ה גאבורבתפקיד עצמה
הסרט קיבל ביקורות מעורבות באופן כללי ולציון 72% באתר ריכוז הביקורות Rotten Tomatoes, מתוך 32 ביקורות.
שנה פרס קטגוריה תוצאה 1988 פרס סטורן סרט האימה הטוב ביותר 1988 פרס סטורן האיפור הטוב ביותר 1988 פרס סטורן רוברט אנגלונד - שחקן המשנה הטוב ביותר 1985 Fantasporto פרס המבקרים - ציון לשבח - צ'אק ראסל 1985 Fantasporto International Fantasy Film Award - הסרט הטוב ביותר - צ'אק ראסל
סיוט ברחוב אלם 4: אדון החלומות (במקור: A Nightmare on Elm Street 4: The Dream Master) הוא סרט אימה אמריקאי משנת 1988 אשר נכתב על ידי בריאן הלגלנד וסקוט פירס, על פי סיפור מאת ויליאם קוצווינקל ובריאן הלגלנד, על פי דמויות מאת וס קרייבן, אותו ביים רני הרלין.
זהו הסרט הרביעי בסדרת סרטי "סיוט ברחוב אלם".
בסרט מככבים טיוזדיי נייט, קן סאגוס, רודני איסטמן, ליסה וילקוקס, אנדראס ג'ונס, ברוק תייס, דני האסל ורוברט אנגלונד כפרדי קרוגר.
סרט זה הוא המשך ישיר לעלילת הסרט הקודם.
כאשר חלומותיה הרעים של קריסטן פרקר (טיוזדיי נייט) חוזרים אליה, היא משתמשת בכוחותיה המיוחדים - היכולת להכניס אנשים אחרים אל החלומות שלה - והיא מזמנת לתוכם את חבריה רולנד קינקייד (קן סאגואס) וג'ואי קרוסל (רודני איסטמן), על מנת שיעזרו לה להילחם בפרדי קרוגר.
שניהם מנסים להרגיע אותה, ואומרים לה כי פרדי מת.
אולם חששותיה היו מוצדקים - קינקייד מגיע בחלומו למגרש הגרוטאות, בו נקבר פרדי בסוף הסרט הקודם.
פרדי (רוברט אנגלונד) יוצא מהקבר והורג את קינקייד, ועוד באותו הערב מגיע לתוך חלומו של ג'ואי והורג גם אותו.
למחרת, קריסטן מנסה להיעזר בחברתה הטובה אליס ג'ונסון (ליסה וילקוקס), אולם אימה איליין (ברוק באנדי) נותנת לה גלולות שינה, לאחר שהבחינה כי ביתה אינה מסוגלת לישון.
קריסטן נרדמת ובחלומה פוגשת את פרדי, שהורג אותה - הילדה האחרונה מבין ילדי רחוב אלם.
רגע לפני מותה, קריסטן מכניסה בטעות את אליס אל החלומות שלה, ומעבירה אליה את כוחותיה המיוחדים.
אליס, שהייתה עד עתה נערה ביישנית וחסרת ביטחון, מגלה כי היא משתנה, ומאמצת לה תכונות המאפיינות את קריסטן המנוחה.
אליס מגלה כי פרדי מנצל אותה, את חלומותיה ואת הכוחות המיוחדים שקיבלה מקריסטן, על מנת למצוא לעצמו קורבנות חדשים, שאינם מילדי רחוב אלם.
פרדי ממשיך במסע ההרג שלו והורג את חבריה של אליס - שילה קופקי (נוי ניוקירק), תלמידה מחוננת הסובלת מאסתמה, ריק ג'ונסון (אנדראס ג'ונס), אחיה של אליס ובן-זוגה של קריסטן, המומחה באמנויות לחימה, ודבי סטיבנס (ברוק תייס), בחורה אתלטית הפוחדת מחרקים.